Държавен вестник, бр. 107, 2000 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  107
(2) Правилата за добра медицинска практи-
ка, отнасящи се до дейностите на изпълнителя
на извънболничната медицинска помощ по
управление на здравни приоритети, са описани
в приложения № 9, 10 и 11.
Чл. 112. Лечебните заведения разработват
план-програми за осигуряването и подобрява-
нето на качеството, съобразени с вида и обема
на извършваните медицински дейности.
Чл. 113. Лечебните заведения представят
шестмесечни отчети за работа по програми за
здравни приоритети.
Чл. 114. Националната здравноосигурител-
на каса извършва контрол на качеството на
медицинските услуги, предоставени от изпъл-
нителите на медицинска помощ, с които е в
договорни взаимоотношения.
Чл. 115. Качеството на договорената извън-
болнична медицинска помощ се контролира в
три основни аспекта:
1. по структурните елементи—помещения,
налична техника и оборудване, структура и ква-
лификация на персонала, на работните екипи и
управлението на лечебните заведения, инфор-
мационна осигуреност и осведоменост;
2. по процесите, свързани с оказването на
медицинска помощ—достъп до дейности,
свързани непосредствено с оказването на
медицинска помощ (промоция, превенция,
профилактика, диагностика, терапия и реха-
билитация);
3. по резултата от оказаната медицинска по-
мощ—ефектът от дейностите, водещ до промя-
на на здравния статус на осигурените лица.
Чл. 116. Методиката за оценка на качество-
то на медицинската помощ се осъществява чрез
сравняване на отделните елементи на качест-
вото спрямо приетите стандарти.
Раздел II
Показатели за своевременност, достатъчност,
качество и количество на здравните грижи
Чл. 117. Показателите за своевременност,
достатъчност, качество и количество на извън-
болничната медицинска помощ се оценяват в
рамките на приетите договорености в НРД.
Чл. 118. (1) Своевременност е периодът от
момента на заявяването на необходимостта
от медицинска помощ до началото на нейно-
то оказване.
(2) На лицата, пострадали при нещастни
случаи или заболели внезапно, незабавно се
оказва медицинска помощ от най-близкото ле-
чебно заведение или от лице с медицинска ква-
лификация.
(3) Профилактичните имунизации се извър-
шват в сроковете съгласно изискванията на ут-
върдения от министъра на здравеопазването
имунизационен календар.
(4) Профилактичните прегледи са:
1. годишен профилактичен преглед на всеки
пациент от практиката—не по-късно от края на
първото шестмесечие на календарната година;
2. задължителен профилактичен преглед на
учениците в началото на учебната година с пре-
доставяне на данните от прегледа на медицин-
ските специалисти в училищата (според изиск-
ванията на Наредба № 3 от 2000 г.) за здравните
кабинети в детските заведения и училищата.
3. профилактични прегледи на болни с при-
оритетни заболявания съобразно правилата за
добра медицинска практика—регулярно.
Чл. 119. (1) Достатъчността на извънболнич-
ната медицинска помощ се оценява посредст-
вом средния брой на основните единици меди-
цински дейности, провеждани при заболяване
и отнесени към резултата от лечението на кон-
кретния епизод.
(2) Оценяват се следните показатели за дос-
татъчност на извънболничната помощ по по-
вод на заболяване:
1. честота на лекарски прегледи за остро или
обострено хронично заболяване;
2. честота на лекарски прегледи на хронич-
но болни в компенсирано състояние;
3. честота на лекарски прегледи на хронич-
но болни в субкомпенсирано състояние;
4. продължителност на всеки първичен прег-
лед, която не може да е по-кратка от 20 минути.
(3) Оценяват се следните показатели за дос-
татъчност на профилактичната помощ:
1. за задължителните профилактични имуни-
зации и реимунизации—пълният им обем, който
е предвиден в имунизационния календар на Ре-
публика България, при условие, че няма меди-
цински противопоказания за изпълнението им;
2. за целевите и комплексните профилактич-
ни прегледи—пълният им обем, предвиден в НРД.
(4) Оценяват се следните показатели за дос-
татъчност на лекарските консултации при бре-
менност:
1. ежемесечно наблюдение от момента на
установяване на бременността;
2. ежеседмично наблюдение през послед-
ните 45 дни преди предполагаемия термин на
раждане;
3. едно задължително домашно посещение
през първите 24 часа след изписване от родил-
ното отделение;
4. два прегледа на родилката до 45-ия ден
след раждането (първи—до 14-ия ден и втори—
до 45-ия ден).
(5) Оценяват се следните показатели за дос-
татъчност на лекарските консултации за прос-
ледяване здравословното състояние на децата:
1. новородени до навършване на един ме-
сец—в първите 24 часа и между 15-ия и 20-ия
ден след изписване от родилния дом;
2. деца от един месец до една година—еже-
месечно около датата на раждането;
3. деца от една до две години—всяко три-
месечие;
4. деца от две до седем години—всяко шест-
месечие;
5. деца от седем години до осемнадесет годи-
ни—веднъж годишно.